സാഫ് കപ്പ് ഇന്ത്യക്ക് ഇന്ന് നിര്ണ്ണായകം ഛേത്രി ചരിത്രനേട്ടത്തിന് അരികെ മാലി : സാഫ് കപ്പ് ഫുട്ബോളിലെ നിര്ണ്ണായക മത്സരത്തില് ഇന്ത്യ ഇന്ന് നേപ്പാളിനെതിരെ ബൂട്ട് കെട്ടും. ഞായറാഴ്ച രാത്രി 9.30നാണ് മത്സരം. പോയിന്റ് നിലയില് 2 മത്സരങ്ങളില് നിന്ന് 2 പോയിന്റുമായി നാലാം സ്ഥാനത്താണ് ഇന്ത്യ. 2 മത്സരങ്ങളില് നിന്ന് 6 പോയിന്റുമായി ഒന്നാം സ്ഥാനത്താണ് നേപ്പാള്. ഇന്നത്തെ മത്സരത്തില് ഇന്ത്യക്ക് ജയിക്കാനായാല് ബംഗ്ലാദേശിനെ പിന്തള്ളി രണ്ടാം സ്ഥാനത്തെത്താം. സാഫ് ചാമ്ബ്യന്ഷിപ്പിലെ ആദ്യത്തെ മത്സരത്തില് ഇന്ത്യ ബംഗ്ലാദേശിനോട് 11 സമനില വഴങ്ങിയിരുന്നു. രണ്ടാം മത്സരത്തില് ശ്രീലങ്കയുമായി ഗോള് രഹിത സമനില വഴങ്ങി. അതേസമയം ഒരു ഗോള് കൂടി നേടിയാല് ഇന്ത്യന് നായകന് സുനില് ഛേത്രിക്ക് ബ്രസീലിയന് ഫുട്ബോള് ഇതിഹാസം പെലെയുടെ ഗോള് നേട്ടത്തിനൊപ്പമെത്താം. പെലെക്ക് 77 ഗോളും ഛേത്രിക്ക് 76 ഗോളുമാണ് നിലവില് ഉള്ളത്. Tags